ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣርባዕተ ተጻወትቲ ሃገራዊት ጋንታ ኤርትራ ኣብ ኡጋንዳ ዑቕባ ሓቲቶም 2 ጥቅምቲ 2019 ምንጪ ስእሊ, FUFA መግለጺ ስእሊ, ገለ ክፋል ሃገራዊት ጋንታ ኤርትራ ትሕቲ 20 ዓመት ምስ ሱዳን ኣብ ዝነበራ ጸወታ ኣርባዕተ ተጻወቲ ሃገራዊት ጋንታ ኩዕሶ እግሪ ኤርትራ ትሕቲ 20 ዓመት ኣብ ዩጋንዳ ዕቕባ ሓቲቶም። እታ ሃገራዊት ጋንታ፡ ኣብቲ ኣብ ዩጋንዳ ዝካየድ ዘሎ ውድድራት ሴካፋ ትሕቲ 20 ዓመት ንምስታፍ'ያ ብ20 መስከረም ናብ ካምፓላ ከይዳ። ሃገራዊት ጋንታ ኩዕሶ እግሪ ኤርትራ ኣብ ግጥማት ሴካፋ ንምስታፍ ኡጋንዳ ኣትያ ሴካፋ፡ 'ርግኣት ኤርትራ፡ ካልኦት ውድድራት ሒዝና ክንመጽእ ዕድል ፈጢሩልና'ዩ' እታ ኣብ ኣርባዕተ ጸወታታት 16 ሸቶታት ዘመዝገበት ሃገራዊት ጋንታ ኤርትራ፡ ኣንጻር ሃገራዊት ጋንታ ኬንያ ኣብ ንጀሪ ስታድዮም ፉፉ፡ ሎሚ ድሕሪ ቀትሪ ወሳኒ ጸወታ ፍርቂ ፍጻመ ነይሩዋ። ይኹን 'ምበር ኣብቲ ምስ ኬንያ ዘካየደቶ ጸወታ 1 ብ 0 ድሕሪ ምስዓራ፡ ቀዳም ንደረጃ ምስ ሱዳን ክትጻወት'ያ። እቶም ተጻወቲ ካብ ብጾቶም ተፈልዮም ድሕሪ ምስዋሮም፡ ዕቑባ ከም ከም ዝሓተቱ ምንጭታት ቢቢሲ ሓቢሮም። ድሕሪ ኣብ ዝሰዓበ ጸብጻብ ግን እቲ ሓሙሻይ ተባሂሉ ዝተጠቕሰ ተጻዋታይ ግን፡ ብሰንኪ መጉዳእቲ ኣብቲ ናይ ሎሚ ግጥም ክሳተፍ ከም ዘይካለ ተሓቢሩ። ኣቦመንበር ኣወሃሃዲ ኮሚቲ ናይቲ ውድድር፡ ኣይማብል ሃቢማና ንደይሊ ሞኒተር ዝተባህለ ጋዜጣ ኣብ ዝሃቦ ሓበሬታ፡ "እቲ ውድድር ብጽቡቕ መንፈስ ምእንቲ ክንውድ፡ ኣብ ዙርያ ሆቴሎም ጸጥታ ኣሐይልና ኣሎና" ኢሉ። ኣሰልጣኒ ናይታ ጋንታ ሃይለ ኤፍረም ኣለምሰገድ፡ እቶም ተጻወቲ "ብምሕማም" ምኽንያት ናብ ልምምድ ከም ዘይመጹ ከም ዝሓበረ እቲ ጋዜጣ ጠቒሱ። ቅድሚ ሕጂ'ውን፡ ኣብ ዝተፈላለዩ እዋናት፡ ኣባላት ሃገራዊት ጋንታ ኤርትራ ኣብቲ ክጻወቱ ዝኸድወን ሃገራት ክጠፍኡን፡ ብኡ ኣቢሎም ዕቑባ ክሓቱን ጸኒሐም'ዮም። ኣብ 2015 እውን፡ 10 ተጻወቲ ሃገራዊት ጋንታ ኤርትራ ኣብ መጻረዪ ግጥም ናብ ቦትስዋና ድሕሪ ምእታዎም፡ ዕቑባ ከም ዝሓተቱ ይዝከር። ኣብ 2013 ድማ፡ 9 ኣባላት ናይታ ጋንታን ኣሰልጣኒኦምን ኣብ ኬንያ ተሰዊሮም። ኣብ 2012፡ 15 ኤርትራውያን ተጻወቲን ሓደ ሓኪም ጋንታን ብተመሳሳሊ ኣገባብ ምስ ተሰወሩ፡ ኣብ 2013 ኣብ ኡጋንዳ ዕቑባ ሓቲቶም ነይሮም። እቶም ተጻወቲ ኣብ ናይ ሴካፋ ናይ ዓበይቲ 'ቻለንጅ ካፕ 2012' ክጻወቱ'ዮም ናብታ ሃገር ከይዶም ኣብ 2009 ድማ 12 ተጻወቲ ኣብ ኬንያ ድሕሪ ምስዋሮምን ኣሰልጣኒን ሓደ በዓል ስልጣን ስፓርትን ጥራይ ንኣስመራ ከም ዝተመለሱ ጸብጻባት ናይቲ እዋን ይገልጹ። ኣብ ዝሓለፈ ወርሒ ሃገራዊት ጋንታ ኤርትራ ንመጻረዪ ዋንጫ ዓለም 2022 ናብ ናሚብያ ኣብ ዝተጓዓዘትሉ እቶም ተጻወትትቲ ብርክት ዝበለ ገንዘብ ትሕጃ ከም ዘትሕዙ ተገይሩ ዝብል ወረ ተዘርጊሑ እኳ እንተነበረ፡ ፌደሬሽን ኩዕሶ እግሪ ኤርትራ ግና ናብ ቢቢሲ ኣብ ዝሃቦ ምላሽ ጸለመ ምዃኑ ገሊጹ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
